Qlem pank
Qlem pank (ing. Glam punk) — 1970-ci illərin əvvəllərində yaranan və proto-pank və qlem rok elementlərini birləşdirən musiqi janrıdır. Bu janrın əsası Nyu-Yorkda Stilettos, The Brats və Ruby and the Rednecks kimi qrupların yaranmasına təsir edən New York Dolls tərəfindən qoyulmuşdur. Böyük Britaniyada Hollywood Brats və Jet kimi qruplar bu janrın qabaqcıllarıdır. Bu qruplar erkən pank rok səhnəsinin formalaşmasında böyük rol oynamışdır. 1980-ci illərdə Hanoi Rocksun təsiri ilə qlem pank musiqisinə maraq artmışdır. Bu dövrdə Dogs D'Amour və Soho Roses kimi qruplar və qlem metal janrına öncülük edən qruplar yaranmışdır. 1990-cı illərdə Manic Street Preachers, Backyard Babies və Turbonegro kimi qruplar qlem pank səsini canlandıraraq əhəmiyyətli kommersiya nailiyyətləri əldə etmişdirlər.